[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000009", "text": "Adroddiad Blynyddol a Datganiadau Ariannol"}, {"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000012", "text": "Cydnabyddiaeth i fardd sy\u2019n trydar"}, {"text_idx": "#000013", "text": "Mae llyfr arloesol o drydar cynganeddol o waith Dr Llion Jones wedi\u2019i osod ar restr fer Llyfr y Flwyddyn 2013."}, {"text_idx": "#000014", "text": "Mae\u2019r gyfrol, Trydar mewn Trawiadau (Cyhoeddiadau Barddas), wedi\u2019i disgrifio fel y casgliad cyntaf o drydar yn y Gymraeg, ac un o\u2019r casgliadau cyntaf o drydargerddi mewn unrhyw iaith."}, {"text_idx": "#000015", "text": "Ers dros dair blynedd, mae Llion Jones, Cyfarwyddwr Canolfan Bedwyr a phrifardd cadeiriol Eisteddfod Genedlaethol 2000, wedi bod yn gwneud defnydd creadigol o gyfrwng poblogaidd Twitter i drydar mewn cynghanedd yn unig, gan ddefnyddio\u2019r 140 nod cyfrifiadurol y mae Twitter yn eu caniata\u0301u i roi cipolwg ar y byd trwy gyfrwng cwpledi ac englynion."}, {"text_idx": "#000016", "text": "Meddai Llion, \u201cFy mwriad wrth gyhoeddi\u2019r gyfrol oedd ceisio ennyn diddordeb mewn cynghanedd a barddoniaeth yn ogystal ag annog mwy o Gymry Cymraeg i wneud defnydd creadigol o\u2019r cyfryngau newydd. Mae\u2019r ymateb i\u2019r gyfrol wedi bod tu hwnt i bob disgwyl ac mae\u2019r gydnabyddiaeth gan banel beirniaid cystadleuaeth Llyfr y Flwyddyn yn goron ar y cyfan.\u201d"}, {"text_idx": "#000017", "text": "Cyhoeddir enillwyr categori Llyfr y Flwyddyn 2013 - barddoniaeth, ffeithiol a ffuglen - cyn enwi Llyfr y Flwyddyn \u2013 teitl Cymraeg a Saesneg - mewn seremoni yng Nghaerdydd ar 18 Gorffennaf."}, {"text_idx": "#000020", "text": "Dyddiad cyhoeddi: 13 Mai 2013"}]